



**Vedtekter og retningslinjer for skolefritidsordningen i Gjesdal kommune**

**Vedtekter for SFO i Gjesdal kommune**

**1. Formål**

Skolefritidsordningen er et tilbud (for elever i 1.- 4.kl). Tilbudet, som ikke en del av grunnskoleopplæringen, skal være **en trygg plass** å være for barna utover skoletiden, gi barna omsorg og tilsyn, legge til rette for lek, kultur- og fritidsaktiviteter.

SFO kan være et omsorgs- og tilsynstilbud for barn med omfattende funksjonshemming i

aldersgruppen 1. – 7. årstrinn.

**2. SFO - tilbudet**

I Gjesdal tilbys følgende tre SFO – tilbud:

* (A) inntil 6 timer pr. uke (følger skoleruta)
* (B) Under 15 timer pr. uke
* (C) 15 timer eller mer pr uke
* (D) Gratis v/venting på skoleskyss gjelder Ålgård og Dirdal (1. og 2.kl) skole.

Det er ikke anledning til å overføre timer fra en uke til en annen.

**3. Eierforhold**

Gjesdal kommune eier og driver SFO.

**4. Opptaksmyndighet**

* Skolene ved rektor har opptaksmyndighet.
* Det gis anledning til kjøp av ekstra timer på ordinære skoledager og dagplasser på skolens fridager dersom det er ledig kapasitet.

**5. Opptakskriterier/Oppsigelse**

* Alle elever med hjemmekommune i Gjesdal og som søker plass innen 1.april, er sikret plass.
* Søknader som kommer inn etter fristen, blir behandlet så raskt som mulig. Barnet vil få plass så lenge det ikke utløser flere stillinger.
* Fosterbarn som har behov for ekstra bemanning, får plass dersom hjemmekommunen dekker ekstrakostnaden bemanningen utløser.
* Barnet beholder den tildelte plassen til det slutter i 4. klasse. Foresatte må innen 1. april hvert år bekrefte om de vil beholde plassen i SFO.
* For å skape forutsigbarhet i SFO og rett bemanning, er oppsigelsestiden satt til 3 måneder, gjeldene fra den første i hver måned. Oppsigelsen skal være skriftlig. Det er mulig å endre tilbudet i SFO med en måneds varsel, som gjelder fra den første i hver måned.

**6. Betaling**

* Betalingssatser blir fastsatt gjennom politisk vedtak.
* Det er 10 betalingsterminer i året, f.o.m. september t.o.m. juni (betalingsfri juli og august).
* Betaling skjer til kommunen innen 15. i hver mnd.
* Det er betalingsplikt selv om barnet ikke møter i SFO.
* Ved manglende betaling mister barnet plassen.
* Det kan kjøpes ekstra timer på ordinære skoledager, og dagplass på skolens fridager. Prisene reguleres en gang i året.
* Ferieukene og undervisningsfrie dager er ikke medregnet i ordinære betalingssatser.
* Dager mellom skoleslutt i juni til og med 30. juni, og fra første virkedag i august til første skoledag i august, inngår i de ordinære betalingssatsene (gjelder B og C tilbud).
* 30 % søskenmoderasjon

**7. Leke og oppholdsareal**

Leke- og oppholdsareal ute og inne er i sambruk med skolene sitt areal.

**8. Åpningstider**

* Ordinært driftsår er fra første virkedag i august og ut juni måned. 6-timerstibudet (A) følger skoleruta.
* SFO skal ha en åpningstid som tar hensyn til lokale behov innen tidsrommet

mandag til fredag fra kl.07.00 til 16.30.

* Dersom påmelding viser at 8 barn eller flere har behov for SFO i ferier, holder SFO åpent i romjula, påskeuka, høstferien, vinterferien og på planleggingsdager (bortsett fra to planleggingsdager i året hvor SFO er stengt). Skoler samordner driften dersom

dette er hensiktsmessig. Det er bindene påmelding og egne satser.

* SFO er stengt julaften, nyttårsaften og onsdag før Skjærtorsdag.

**9. Bemanning**

* Rektor er ansvarlig for SFO. På Bærland, Ålgård og Solås skole ledes den daglige driften av en arbeidsleder med delegert myndighet fra rektor.
* Arbeidsleder i SFO skal ha relevant høgskoleutdanning eller eventuelt relevant fagbrev.
* Voksentettheten settes til maksimum èn voksen pr 15 barn i skoleåret. På skolens fridager skal det ut fra sikkerhet - og trygghetshensyn være hovedsakelig 2 ansatte i åpningstiden.
* For barn med nedsatt funksjonsevne kan det vurderes om det må settes inn ekstra personell.

**Retningslinjer for SFO i Gjesdal kommune**

**Lovgrunnlag**

Skolefritidsordningen (SFO) er hjemlet i Opplæringsloven §13-7 Skolefritidsordninga:

*”Kommunen skal ha eit tilbod om skolefritidsordning før og etter skoletid for 1.-4.klassetrinn, og for barn med særskilte behov på 1.-7.klassetrinn. Skolefritidsordninga skal leggje til rette for leik, kultur- og fritidsaktiviteter*

*med utgangspunkt i alder, funksjonsnivå og interesser hos barna. Skolefritidsordninga skal gi barna omsorg og tilsyn. Funksjonshemma barn skal givast gode utviklingsvilkår. Areala, både ute og inne, skal være eigna for*

*formålet. Skolefritidsordninga skal ha vedtekter om*

*a. eigarforhold*

*b. kven som er opptaksmyndigheit*

*c. opptakskriterium*

*d. opptaksperiode og oppseiing av skolefritidsplassen*

*e. foreldrebetaling*

*f. leike- og oppholdsareal*

*g. dagleg opphaldstid og årleg opningstid*

*h. bemanning og leiing*

*Når skolefritidsordninga er knytt til skolar skal rektor til vanleg vere administrativ og fagleg leiar. Departementet gjer unntak frå kravet.Tilbodet skal finansierast gjennom statleg og kommunalt tilskott og*

*eigenbetaling frå foreldra. Regelen i §10-9 første og tredje ledd gjel for tilsetjing i skolefritidsordninga.*

*Kommunen godkjenner og fører tilsyn med private skolefritidsordningar som får statstilskott.*

*Departementet gir nærmare forskrifter om skolefritidsordninga¨.”*

**Opplæringsloven kapittel 9a *Elevane sitt skolemiljø***

Dette kapittelet omhandler elevenes arbeidsmiljø, både det fysiske og det psykososiale

arbeidsmiljøet. beskriver generelle krav:

§9a-1: ”*Alle elever i grunnskoler og videregående skoler har rett til et godt fysisk og psykososialt miljø som fremmer helse, trivsel og læring.”*

§ 9a-8: ”*Føresegnene i dette kapitlet gjeld også for skolefritidsordning oppretta etter lova her.”*

Skolen må gjennomføre de tiltak som er nødvendige for å innfri lovens krav.

Dette gjelder også når skolefritidsordningen omfatter aktiviteter utenfor skolens område, eller blir drevet i lokaler utenfor skolen.

**Innholdet i SFO**

Opplæringsloven § 13-7, annet ledd beskriver hva som skal vektlegges av innhold i

skolefritidsordningen. Det skal legges til rette for lek, kultur- og fysisk aktivitet

tilpasset alder, funksjonsnivå og interesser. SFO skal gi omsorg og tilsyn.

SFO driver sosialpedagogisk og forebyggende arbeid ved sitt omsorgs- og

aktivitetstilbud, og skal sammen med skolens faglige pedagogiske miljø skape *”rom*

*for læring".* Med bakgrunn i skolens formålsparagraf, som også gjelder for SFO, må

et helhetlig skolesyn legges til grunn. Det bør tilstrebes at skole og SFO skal fungere

så helhetlig at de to ”kulturene” skole/fritid integreres, samtidig med at SFOs egenart

ivaretas.

I Stortingsmelding nr 30 (2003-2004) *Kultur for læring* vektlegges at SFO er et lokalt ansvar:

*Bestemmelsene i lov og forskrift gir den enkelte kommune ansvaret for å utforme tilbudet ut fra lokale forutsetninger og behov. Kommunen kan selv drive SFO eller godkjenne private ordninger. Kommunen bestemmer rammene for SFO.*

**Overordnede felles mål for skolefritidsordningene i Gjesdal kommune:**

I opplæringsloven er det få krav til innhold og kvalitet i SFO. I stortingsmelding 30

*Kultur for læring* presiseres at SFO er et lokalt ansvar. I Gjesdal skal SFO:

* være et trygt sted for alle barn i ordningen
* gi barna muligheter for allsidig lek og varierte aktivitetsformer
* stimulere til sosiale aktiviteter samtidig som det skal være mulig å være alene
* være et positivt element i og en integrert del av skolehverdagen, slik at en får til en helhet i skoledagen for de minste.

**Hva kjennetegner den gode SFO?**

Skolefritidsordningen inngår som en del av skolens virksomhet. Barn skal oppleve

helhet og sammenheng i sin hverdag. Skal vi få dette til, må skolen og SFO møte

barna med samme verdi og menneskesyn, men også med det samme læringssynet.

Dette vil gi mening med helhet og sammenheng for barna, men sikrer også at

personalet finner mening i sitt samarbeid og sine felles utfordringer i skolen.

Kulepunktene nedenfor er ment for å kunne bidra til å få i gang en prosess på den

enkelte skole med tanke på å utvikle en god SFO:

**Skolen arbeider for at:**

* SFO er delaktig i den helhetlige planleggingen ved skolen.
* de ansatte i skole og SFO samarbeider om det enkelte barn.
* leksehjelp kan tilrettelegges innenfor SFOs åpningstid.
* det er samsvar mellom reglene i skole og SFO.
* de voksne er synlig og tilgjengelig og ser det enkelte barn.
* det blir tilrettelagt for sosiale læringsarenaer.
* dagsrytmen er forutsigbar og det er få, men tydelige regler.
* atmosfæren er konstruktiv og konfliktnivået lavt.
* *SFO arbeider for at* leken står i sentrum.
* *SFO arbeider for at* barna tar aktive valg i forhold til aktivitet.
* det er muligheter for både ro og fysisk aktivitet.
* det skapes muligheter for varierte opplevelser så barnets fantasi og kreativitet

stimuleres.

* *SFO arbeider for at* foreldre/foresatte blir møtt på en positiv og profesjonell måte.
* foreldre/foresatte skal oppleve at barna er trygge og trives.
* foreldre/foresatte får informasjon om SFO - driften og forhold som angår barna.

**Omsorg og tilsyn**

Det skal være godt å være i SFO, og de voksne sikrer at rammene rundt barna er trygge. Barna i SFO har kontakt med voksne gjennom alle deler av dagen, de voksne er alltid i nærheten av barna i lek og aktivitet. De voksne gir barna omsorg, tilsyn, trygghet og

tilhørighet. De trøster, gir oppmuntring, omtanke og hjelp når barna har behov for det.

**Årsplan**

Med utgangspunkt i oppsatte mål og det som er beskrevet foran, skal den enkelte SFO

utarbeide en årsplan som gir oversikt over prioriteringer og innhold i tilbudet. Alle årsplaner legges på skolens hjemmeside slik at det er tilgjengelig for foreldre/foresatte.

**Ledelse og organisering av SFO**

Rektor skal ha det overordnede pedagogiske, personalmessige og økonomiske ansvar for

SFO ved den enkelte skole. Rektor er SFO- leders nærmeste overordnede. Oppgavefordelingen mellom rektor og SFO- leder må være definert når det gjelder behov

for samarbeid og fordeling ansvar og oppgaver.

**Samarbeidsutvalg (SU)**

Skolens samarbeidsutvalg (SU) har et særlig ansvar for å ivareta helheten ved skolen, og vil være et rådgivende organ for SFO ved den enkelte skole.

Jfr. Opplæringslova § 11-1, *Samarbeidsutval ved grunnskolen:*

”Samarbeidsutvalget har rett til å uttale seg i alle saker som gjeld skolen.”

I samarbeidsutvalget/styret behandles saker som gjelder SFO som lokale vedtekter og

årsplan. SFO- leder har møte- og uttalerett i slike saker. Foreldrerådet ved skolen

velger representanter til samarbeidsutvalget som også ivaretar interessene til SFOforeldre/foresatte.

**Foreldresamarbeid (FAU)**

Det er ønskelig og nødvendig at det legges til rette for et best mulig samarbeid mellom

Foreldre/foresatte og skolen/ SFO. Foreldre/foresatte skal sammen med de ansatte ivareta barnas og foreldrenes interesser når det gjelder å sikre barna gode utviklings- og aktivitetsmuligheter, og gi barna muligheter til aktivt å utnytte sin fritid til allsidig lek og utfoldelse.

**Lokaler og arealer**

Generelle krav som stilles til SFO, fremgår av plan- og bygningsloven, arbeidsmiljøloven,

opplæringsloven § 9a og § 13-7, forskrift om miljørettet helsevern og andre aktuelle

forskrifter. Godkjenning av lokaler gjøres på bakgrunn av dette regelverket.

Det er en målsetting at alle skolefritidsordninger skal ha sin egen primærbase. Rektor har

det overordnede ansvar for best mulig utnyttelse av skolens tilgjengelige arealer slik at

både skolens og SFOs interesser blir ivaretatt på en god måte og at sambruksløsninger

fungerer godt for begge parter.

Skolens utearealer skal også ivareta SFOs interesser. SFO og skolen må finne gode

løsninger på hvordan en skal utnytte de samlede arealer på en best mulig måte for begge

parter.

**Skyss**

Skolefritidsordningen er et frivillig tilbud før og etter skoletid, og elever i SFO har ingen

særskilt rett til skyss til og fra skolefritidsordningen.

**Sikkerhet**

Skolefritidsordningen må utarbeide tilfredsstillende rutiner for åivareta barnas sikkerhet under oppholdstiden.Det gjelder samme krav til sikkerhet for barn i SFO som for barn i skolen. Den enkelteskole/ SFO utarbeider rutiner for henting og hjemsending av barn fra SFO. Det må lagesrutiner som sikrer at barn ikke kan forsvinne fra SFO i oppholdstiden. Skolen plikter å setil at rutiner knyttet til transport er forsvarlige. Den enkelte SFO må utarbeide tjenligerutiner ved svømming / bading, bruk av egen bil, henteskjema mm.

**Forsikring**

Skader som oppstår i skoletiden på skolens område omfattes av folketrygdloven som

yrkesskade, mens opphold utenfor skolens område og i SFO utover ordinær skoletid

omfattes av en egen kollektiv ulykkesforsikring i Gjesdal kommune.

Melding av skader: Alle personskader skal meldes gjennom folketrygden på eget skjema

og til kommunens forsikringsselskap. Skolen har skjema for innmelding av skader både til lokalt trygdekontor og til forsikringsselskap.

**Tilbud for barn med særskilte behov**

I § 13-7 i opplæringsloven står *”kommunen skal ha eit tilbod om SFO før og etter skoletid for 1. – 4.årstrinn og for barn med særskilte behov på 1. – 7. årstrinn.”*

I Gjesdal defineres særskilte behov som barn med omfattende funksjonshemning.

Det er utover dette ingen individuelle rettigheter knyttet til plass i SFO. Den enkelte

ordning kan få styrket bemanning dersom den har barn med særskilte behov.

Den enkelte SFO tilrettelegger et tilbud så langt det er mulig innen tilgjengelige rammer basert på opplysninger om det enkelte barns behov.

**Politiattest**

opplæringsloven§ 10-9

*”Dem som skal tilsetjast i grunnskolen, må leggje fram politiattest. Attesten skal viseom vedkommande er sikta, tiltalt eller dømd for seksuelle overgrep mot barn. Personar som er dømde for seksuelle overgrep mot barn, skal ikkje bli tilsette i grunnskolen. Kommunen kan krevje politiattest etter første leddet også for andre personar som*

*regelmessig oppheld seg i grunnskolen. Departementet gir nærmare forskrifter.*

**Taushetsplikt**

Opplæringsloven § 15-1 henviser til forvaltningsloven §§ 13-13e som omhandler regler for

taushetsplikten.

**Klage**

Enkeltvedtak om tildeling av plass kan påklages etter reglene om enkeltvedtak i

forvaltningsloven. Klagen sendes til den instans som har truffet vedtaket. Endelig

klageinstans er kommunal klagenemnd.

Retningslinjene og vedtektene er vedtatt i Drifts- og miljøutvalget 6. april 2011 og gjelder fra 01.08.2012.

10. februar 2012

Skolesjefen